**Faktisk.no** er et samarbeid mellom *Dagbladet*, *VG*, NRK, TV 2 Gruppen, Polaris Media og Amedia som skal «motvirke feilinformasjon, enten den er bevisst eller utilsiktet, ved å faktasjekke det offentlige ordskiftet og avdekke falske nyheter». Samarbeidet ble offentliggjort 21. mars 2017, og nettstedet ble lansert 5. juli samme år.

Fritt Ord, Stiftelsen Tinius, Dagbladets Stiftelse og NRK bidro totalt med åtte millioner kroner for å sikre oppstarten av tjenesten. Senere har flere eiere kommet til.

Tjenesten følger Vær Varsom-plakaten og Redaktørplakaten, og retningslinjene til Poynter Institutes International Fact-Checking Network.

Ansvarlig redaktør er Kristoffer Egeberg. 3. januar 2024 overtar Stian Eisenträger som redaktør. Styret består av inntil 9 aksjonærvalgte styremedlemmer. Styreleder er Helje Solberg, og styremedlemmer er Gard Steiro, Frode Hansen, Karianne Solbrække, Tove Nedreberg, Stig Finslo, Kjersti Løken Stavrum og Arne Norheim.

I 2021 startet Faktisk.no publikasjon av *innsiktsartikler*, i tillegg til faktasjekker.

Kontroverser
------------

Faktisk.no har blitt kritisert for å gå utenfor sitt formål om å faktasjekke det offentlige ordskifte ved å faktasjekke spørsmål de selv har stilt, for å delegitimere politiske bevegelser.

Fredrik Solvang mener faktisk.no tok feil da de faktasjekket hans utsagn *å rutte med*.

Terje Tvedt mener faktisk.no tok feil da de faktasjekket hans påstand om norsk befolkningsøkning, og han kritiserte også tjenesten for å ha kuttet hans tilsvar.

Ordfører Ivar Vigdenes i Stjørdal mener Faktisk.no ikke faktasjekket sakens kjerne da han uttalte seg om sosialstønad; faktisk.no var mer interessert i reaksjonene på hva Vigdenes hadde uttalt.

Samarbeid med Facebook
----------------------

Faktisk.no inngikk i 2018 partnerskap med Facebook, for å «bistå Facebook med å knytte faktasjekker til omstridt innhold som spres på plattformen, eller faktasjekke innhold som brukere eller Facebook selv rapporterer som mistenkelig». Facebook betaler Faktisk.no for denne tjenesten. Fordi Facebook-sider som flagges med Faktisk.no-advarsler, blir mindre spredt, er Faktisk.no blitt kritisert for «sensur av artikler og kommentarer fra norske medier på den sosiale plattformen».

Anerkjennelser
--------------

Faktisk.no fikk pris for *Årets nyskapning* på Mediedagene i Bergen i 2018.

Faktisk.no hevder at de «har allerede fått plass på Newseum i Washington, D.C. som eksempel på samarbeid som styrker pressefriheten i Norge». Newseum var et museum for nyhetstjenester som stengte i 2019.

Referanser
----------

1. 1 2 3 4 5 6   proff.no[Hentet fra Wikidata]
2. ↑  «VG, Dagbladet og NRK går sammen for å ta knekken på falske nyheter». *VG* **(norsk)**. Besøkt 21. mars 2017.
3. ↑  medier24.no
4. ↑  vg.no
5. ↑  «Norges største mediekonkurrenter lanserer felles tjeneste mot falske nyheter». *Dagbladet.no* **(norsk)**. 21. mars 2017. Besøkt 21. mars 2017.
6. ↑  Abdellah, Fatin Ben (9. september 2023). «Stian Eisenträger forlater Forsvarets forum». *forsvaretsforum.no*. Besøkt 18. september 2023.
7. ↑  Redaksjonen og styret
8. ↑  Velkommen til nye Faktisk.no!
9. ↑  Hva skal vi med Faktisk.no?
10. ↑  Fredrik Solvang ble faktasjekket: Nå radbrekker han Faktisk.no
11. ↑  Professor Terje Tvedt går hardt ut mot Faktisk.no
12. ↑  Faktisk tåler kritikk, men det forutsetter at kritikken funderes på fakta. Her svikter Terje Tvedt
13. ↑  Faktisk ikke helt greit
14. ↑  – Jeg fikk fort en fornemmelse av at Faktisk.no hadde en agenda
15. ↑  Sosialhjelpsbombe: Familie må tjene mer enn 700.000 for at det skal lønne seg å jobbe
16. ↑  Er storfa­mi­lier en «sosial­hjelps­bombe»?
17. ↑  Redegjørelse fra Faktisk.no 7. oktober 2018
18. ↑  Gunnar Stavrum: «Faktisk.no bryter viktige medieprinsipper når de selger seg billig til Facebook», *Journalisten* 18. mars 2019
19. ↑  Slik reduserer Faktisk.no andre mediers synlighet på Facebook
20. ↑  Dagens Næringsliv er årets avis – Costume er årets magasin
21. ↑  The Newseum closed to the public on Dec. 31, 2019

Eksterne lenker
---------------

* Offisielt nettsted
* IFCN